Аурора Луке
Обяви

Превод от испански: Рада Панчовска, 2008

chitanka.info

Продавам Сизифов камък,

стар, добре излъскан,

сносен, шлифован от вековете,

чист адов камък.

За досадни и обезнадеждени,

любители на абсурда

или метафизически културисти.

Пухена възглавничка за рамото,

без добавка в цената.

…

Продавам остров втора ръка.

Не мога да го обслужвам.

В чудесно състояние: пясъци и заливчета,

вълни, скалисти брегове,

горички, делфини.

Устройство за сънища почти недокоснато.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.